proxectonos/corpus_dominio_legal_administrativo_tmp huggingface dataset:
03/08/2010 | Administración LocalMunicipal
Oleiros
Área Económica
Aprobación definitiva conta de liquidación definitiva da UE-6-Cabreira

Por Decreto da Alcaldía nº 3069/2010, do día 12 de xullo do 2010, acordouse aprobar definitivamente a conta de liquidación definitiva do proxecto de reparcelación da U. E.-6-Cabreira en Maianca. Procédese á exposición pública do expediente no Departamento de Intervención, sito en Parque Victor Jara, s/n-Oleiros, de 8:30 a 13:00 horas, todos os días laborais, durante o prazo de 30 días, a través de anuncios no B. O. P. en nun dos xornais de maior circulación da Provincia. Neste prazo poderase presentar recurso de reposición contra a mencionada Resolución, a que se refire o artigo 108 da Lei 7/1985, do 2 de abril, de bases de réxime local, previo obligatoriamente ao contencioso-administrativo. O prazo de trinta días contarase desde a última publicación. Oleiros, a 19 de xullo do 2010 O ALCALDE-PRESIDENTE Asdo.: Ángel García Seoane
03/08/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de concurso referencia C-2/2010

1. Entidade adxudicadora: Concello da Coruña. a) Dependencia: Departamento de Contratación. b) Número de expediente: C-2/2010 2. Obxecto do contrato: concesión da instalación e explotación de máquinas expendedoras nos Centros Cívicos de Mesoiro e Eirís, Centro Veciñal A Silva e Centro Asociativo Domingo García Sabell. Duración da concesión: dous anos prorrogables por outros dous.3. Tramitación: ordinaria. Procedemento: aberto con diversos criterios de valoración.4. Canon anual: véxase prego de cláusulas administrativas.5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: a cargo do adxudicatario. A Coruña, 15 de xullo de 2010 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
03/08/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento de xurado

Recibido o libramento para o pagamento de IMPORTE XURADO correspondente a expedientes de expropiación forzosa instruídos para o termo municipal de MUGARDOS con motivo das obras do proxecto AC/00/33.1 “VIA RAPIDA DE CONEXION DE ARES A MUGARDOS COA RIXE”, e feito efectivo polo Pagador, foi sinalada por este Servizo de infraestruturas, en cumprimento do disposto no art.49 do Regulamento de Expropiación Forzosa do 26 de abril de 1957, a data do pagamento, o cal terá lugar o 15 DE SETEMBRO DE 2010, DE 10.00 A 10.30 HORAS. Aos propietarios dos terreos que figuran nas relacións adxuntas.0 pagamento efectuarase na Casa Consistorial do CONCELLO DE MUGARDOS polo pagador deste Servizo e en presenza do representante da Administración e do alcalde e secretario do devandito Concello.0 que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo. ANTONIO N. LOPEZ GRUEIRO RELACION DE PROPIETARIOS QUE SE CITAN OBRA: VIA RAPIDA DE CONEXION DE ARES A MUGARDOS COA RIXE TERMO MUNICIPAL: MUGARDOS CLAVE DE OBRA: AC/00/33.1
03/08/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento de xurado

Recibido o libramento para o pagamento de IMPORTE XURADO correspondente a expedientes de expropiación forzosa instruídos para o termo municipal de CABANAS con motivo das obras do proxecto AC/00/65.1 “NOVA ESTRADA DE CO-NEXION DA AC-141 COA N-651 E A A-9 EN VILAR DO COLO”, e feito efectivo polo pagador, foi sinalada por este Servizo de Infraestruturas, en cumprimento do disposto no art.49 do Regulamento de Expropiación Forzosa do 26 de abril de 1957, a data do pagamento, o cal terá lugar o 14 DE SETEMBRO DE 2010, DE 09.30 A 10.30 HORAS. Aos propietarios dos terreos que figuran nas relacións adxuntas.0 pagamento efectuarase na Casa Consistorial do CONCELLO DE CABANAS polo pagador deste Servizo e en presenza do representante da Administración e do alcalde e secretario do devandito Concello.0 que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo. ANTONIO N. LOPEZ GRUEIRO RELACION DE PROPIETARIOS QUE SE CITAN OBRA: NOVA ESTRADA DE CONEXION DA AC-141 COA N-651 E A A-9 ENVILAR DO COLO TERMINO MUNICIPAL: CABANAS CLAVE DE OBRA: AC/00/65.1
24/08/2010 | Administración LocalMunicipal
As Pontes de García Rodríguez
Aperturas
Exposición pública do expediente para a obtención da licenza municipal de apertura dunha cafetería na rúa Rosalía de Castro, 6-baixo

D. Manuel Alfredo Tejelo Berdusan solicitou desta Alcaldía licenza municipal de actividade para cafetería a emprazar na rúa Rosalía de Castro, 6-baixo. Cumprindo co disposto no artigo 36.5 do Regulamento Xeral de Policía de Espectáculos Públicos e Actividades Recreativas sométese a información pública por un período de dez días hábiles coa fin de que durante o mesmo -que comenzará a contarse dende o día seguinte ó da inserción deste edicto no Boletín Oficial da Provincia- poida examinarse o expediente no negociado de licenzas de actividades deste Concello e formularse por escrito as reclamacións e/ou observacións que se estimen oportunas. As Pontes de García Rodríguez, 13 de agosto de 2010 O concelleiro delegado Asdo.: Marcelino Pena Franco
24/08/2010 | Administración LocalMunicipal
Cambre
Delegación de funcións

Por esta Alcaldía, con data do día 11 de agosto de 2010 ditouse a Resolución que se transcribe a continuación: “Tendo previsto ausentarme do termo municipal dende o día 17 ao 31 de agosto, ambos os dous inclusive, e de conformidade co establecido no artigo 60 do Regulamento orgánico municipal, resolvo: Primeiro: Delegar a totalidade de funcións que ostenta esta alcaldía no primeiro tenente de alcalde don Henrique Xabier Iglesias Oviedo, que as exercerá durante o período anteriormente citado. Segundo: Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello.” Cambre, 11 de agosto de 2010 O alcalde, Antonio Varela Saavedra.
24/08/2010 | Administración LocalMunicipal
Outes
Anuncio de aprobación do padrón fiscal do servizo de recollida de lixo do 3.º trimestre 2010

A Xunta de Goberno Local deste Concello, en sesión de 16 de agosto de 2010, aprobou o padrón de contribuintes da taxa polo servicio de recollida de lixo do 3° trimestre de 2010, composto por un total de 3.457 recibos, comenzando por Providencia Radillo Aurtenetxea, Domingo, e rematando por Hilda Patricia Fabio Alejandro Casais Alameda, Sandu Padureanu Paillacho. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 13 de setembro ata o día 13 de novembro de 2010.0 pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 17 de agosto de 2010. O ALCALDE EN FUNCIONS, Asdo.: Antonio García Blanco.
24/08/2010 | Administración LocalMunicipal
Brión
Edicto baixa caducidade

Con data 17 de agosto de 2010, o Sr. Alcalde D. José Luís García García, dictou a seguinte resolución: Tendo en conta o disposto na Lei Orgánica 14/2003, de 20 de novembro, de Reforma da Lei Orgánica 4/2000, de 11 de xaneiro, sobre dereitos e liberdades dos extranxeiros en España e a súa integración social, modificada pola Lei Orgánica 8/2000, de 22 de decembro; a Ley 30/1992, de 26 de novembro, de Réxime Xurídico das Administracións Públicas e do Procedimento Administrativo Común, e a Lei 3/1991, de 10 de xaneiro, de Competencia Desleal que introduciron unha modificación no artigo 16 da Lei 7/1985, de 2 de abril, Reguladora das Bases do Reximen Local, mediante a cal se establece a renovación periódica cada dous anos das inscripcións no Padrón de extranxeiros non comunitarios sen autorización de residencia permanente e a caducidade de ditas inscripcións no caso de non levarse a cabo tal renovación, resolvín: 1º.- Declarar a caducidade das inscricións no Padrón Municipal de Habitantes deste concello por non ter renovada a súa inscrición padronal transcorrido o prazo de dous anos sinalado na normativa aplicable e en consecuencia, acordar as correspondentes baixas da súa inscrición no Padrón Municipal de Habitantes das persoas que se relacionan a continuación: Dna. Elsa Liliana Efren Jesus Czajka Garcia Alcala Dna. Jennifer Maria Iturra Motos D. Enrique Alonso Fernandez Mazarambroz Souadi D. Carles Enric Roches Maha 2º.- Estas baixas terán efecto na data en que esta resolución saia publicada no Boletín Oficial da Provincia.3º.- Publicar a presente resolución no taboleiro de anuncios do concello e no Boletín Oficial da Provincia. Contra esta resolución poderase interpoñer con caracter potestativo recurso de reposición perante este Concello no prazo de un mes, contado a partir do día seguinte ó da publicación desta notificación. Transcorrido dito prazo sen facer uso desta prerrogativa unicamente poderase interpoñer recurso contencioso administrativo. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Si se optare por non interpoñe-lo potestativo recurso de reposición poderase impugnar directamente este acto, entablando Recurso Contencioso Administrativo perante a Xurisdicción Contenciosa Administrativa correspondente, no prazo de dous meses contado a partir do día seguinte ó da publicación desta notificación. Sen prexuízo de que se poida presentar calquera outro recurso que estime pertinente. Brión, 17 de agosto de 2010 O ALCALDE D. José Luís García García
24/08/2010 | Administración LocalMunicipal
Santa Comba
Aprobación definitiva modificación Ordenanza fiscal número 10: taxa licenza urbanística

Transcorrido o prazo de exposición pública do acordo de aprobación provisional adoptado pola Corporación municipal do Concello de Santa Comba, o día 27 de maio de 2010, do expediente de MODIFICACIÓN ORDENANZA N° 10: TAXA LICENCIA URBANÍSTICA, publicado no Boletín Oficial da Provincia n° 55, do 22/06/2010, ao abeiro do artigo 49 da Lei 7/85, reguladora das bases de réxime local e o artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e non sendo presentado, dentro do mesmo, reclamación ningunha, elévase a definitivo dito acordo, polo que se produciu a aprobación definitiva da modificación da citada ordenanza. Faise público reproducindo o seu texto íntegro. Ao abeiro do art.19.1 do Real decreto lexislativo 2/2004, polo que se aproba o texto refundido la Lei reguladora das facendas locais, e nos arts.10, 25 e 46 da Lei 29/1998, do 13 de xullo, reguladora da xurisdición contencioso-administrativa, contra o presente acordo, os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio. Non obstante, poderase interpoñer calquera outro que estimen procedente. Texto íntegro da modificación: Quedará redactada tal e como de seguido se indica: “Artigo 6.- Cota tributaria. A conta tributaria determinarase por unha cota fixa.1.- No caso de desistencia formulada polo solicitante con anterioridade á concesión da licenza as cotas líquidas serán do 100% das sinaladas anteriormente, sempre que a actividade municipal se iniciara efectivamente.2.- Por toda aquela actividade municipal que se axuste ao feito impoñible desta ordenanza e non apareza especificada nos epígrafes destas tarifas, esixirase unha taxa mínima de 30 euros”. Santa Comba, 3 de agosto de 2010- 0 ALCALDE-PRESIDENTE, Asdo.: Miguel Pérez Fernández.
24/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número expediente: IN407A 100/2010

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: UDESA Enderezo social: rúa José Angel Valente, 17 baixo, local 62, 15706 Santiago de Compostela Denominación: LMTS. Visantoña-Travesas-Vilacoba Situación: concello de Mésía Características técnicas: Soterramento L. M. T. a 20 kV da LMT Visantoña — As Travesas de 1.195 m de lonxitude, en condutor R. H. Z.-1 de 240 mm2 desde Centro Frontera, ata derivación a C. T. Ricos, pasando polo C. T. Painceira. L. M. T. S. a 20 KV da L. M. T. Visantoña-Loureda de 745 m de lonxitude, en condutor R. H. Z.-1, de 240 mm2 Al, coa orixe no Centro Frontera e final na L. M. T. A. a Loureda en P. A. S. L. M. T. a 20 kV, de 42 m de lonxitude, en condutor R. H. Z.-1, de 95 mm2 Al, coa orixe no paso aerosubterráneo e final no C. T. Ricos, aéreo. Reforma do C. T. Painceira, consistente na instalación de 3 celas compactas e trafo de 100 kVA. Mesía. Cumpridos os trámites ordenados na Lei 54/1997 do 27 de novembro (BOE n° 285), do sector eléctrico; e no título VII capítulo II do Real decreto 1955/2000, do 1 de decembro (BOE 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 2 de agosto de 2010 Tristana Moraleja Gómez Xefa territorial da Coruña
24/08/2010 | Administración LocalMunicipal
Cambre
Contratación: Anuncio de adxudicación

a) Organismo: Concello de Cambre. b) Dependencia que tramita el expediente: Secretaría- Contratación. c) Número de expediente: 10/ 15-11 SERV a) Tipo de contrato: Contrato de servizos b) Descrición do obxecto: Servizos de grúa para a retirada de vehículos das vías públicas, traslado e depósito á nave correspondente, no Concello de Cambre. c) Data de publicación dos anuncios de licitación: BOP n.º 64 do 8 de abril de 2010, e Perfil do Contratante 8 de abril de 2010 Tramitación: Ordinaria Procedemento: Aberto Forma: Procedemento aberto con multiplicidade de criterios de valoración Prezo mensual: 1.600 €/mes IVE incluído. Prezo anual estimado: 19.200 euros IVE incluído a) Data da adxudicación provisional: 22/07/2010 b) Data da adxudicación definitiva: 13/08/2010 c) Contratista: “Setex Aparki, S. A” d) Nacionalidade: Española. e) Importe de adxudicación: 1.400,00 euros mensuais, IVE incluído. Cambre, 13 de agosto de 2010 O alcalde P. D. (R. A. nº 235 de 4/02/2010) Erundina Prado Arcay.
24/08/2010 | Administración LocalMunicipal
Lousame
Publicación anuncio: “Dotación de equipos, instalacións e xestión do sistema de bicicletas de uso público no Concello de Lousame”

A Xunta de Goberno Local deste Concello en sesión de data 12 de agosto de 2010, adxudicouse provisionalmente o contrato de subministración de “Dotación de equipos, instalación e xestión do sistema de bicicletas de uso público no Concello”, financiado con cargo á subvención concendida mediante o Convenio de colaboración entre o Instituto Enerxético de Galicia (INEGA) e os Concellos de Porto do Son, Noia e Lousame, asinado en Santiago o 20 de xaneiro de 2010. O que se fai público ós efectos do artigo 135.3 da Lei 30/2007, de 30 de outubro, de Contratos do Sector Público. a) Organismo: Concello de Lousame b) Dependencia que tramita o expediente: Secretaría. a) Tipo de contrato: Subministración. b) Descrición do obxecto: Dotación de equipos, instalación e xestión do sistema de bicicletas de uso público no Concello. c) Boletín ou Diario Oficial de Contratante: Boletín Oficial da Provincia da Coruña. a) Tramitación. Urxente. b) Procedemento: Negociado sen publicidade. IVE 18%: 7.110,75 €. 5. Adxudicación Provisional: a) Data: 12.08.2010 b) Contratista: Ingenia Soluciones, S. L. c) Nacionalidad: Española d) Importe de adxudicación: - Prezo: 39.504,14 €. - IVE 18%: 7.110,75 €. Lousame, 17 de agosto de 2010. Asdo.: José Santiago Freire Abeijón, Alcalde.
24/08/2010 | Administración LocalMunicipal
Cabana de Bergantiños
Anuncio aprobación bases de concesión de subvencións

O Alcalde-Presidente do Concello de Cabana de Bergantiños, mediante Resolución da Alcaldía nº 600/2010 do 19 de agosto de 2010, aprobou as bases correspondentes á convocatoria pública de subvencións municipais en réximen de libre concurrencia a entidades públicas ou privadas para fomentar unha actividade ou interese municipal, para o ano 2010. O expediente e as citadas bases expóñense ó público na secretaría xeral do Concello durante o prazo de quince días, co fin de que se poidan presentar as alegacións ou suxestións que se estimen oportunas. De non formularse, o acordo de aprobación entenderase elevado automáticamente a definitivo. O prazo de presentación de solicitudes rematará o día 30 de setembro de 2010. Non obstante, no suposto de presentarse alegacións ou suxestións, o citado prazo quedará suspendido ata a aprobación definitiva das bases. Cabana de Bergantiños, 19 de agosto de 2010. O alcalde Asdo. José Muiño Domínguez
24/08/2010 | Administración LocalMunicipal
Arzúa
Redución das retribucións do alcalde e do primeiro tenente de alcalde

En cumplimento do establecido no artigo 75 nº 5 da Lei 7/1985 de 2 de abril, Reguladora das Bases do Réxime Local, faise público que o Pleno deste Concello, na sesión celebrada o día 30 de xuño de 2010, -por nove votos a favor (6 do BNG, 2 do PP e 1 do grupo mixto), coa abstención dos tres concelleiros do PSdeG-PSOE- adoptou os acordos seguintes: Primeiro.- Reducir nunha porcentaxe do 7% as retribucións desta Alcaldía, aplicándose esta reducción a partir do 1 de xullo vindeiro, quedando estas retribucións para o presente exercicio 2010 tal e como se expresa a continuación: Segundo.- Que, a partir do día 1º do vindeiro mes de xullo, o alcalde desempeñe o seu cargo en réxime de adicación exclusiva; sen que isto supoña modificación retribuida algunha con respecto ao indicado na tabla anterior. Terceiro.- Reducir unha porcentaxe do 6% as retribucións do Yuhong Guede Makowska, Sr. Bermúdez Taboada, aplicandose esta reducción a partir do 1 de xullo vindeiro; quedando estas retribucións para o presente exercicio 2010 nas contías seguintes: Cuarto.- As retribucións anteriores serán actualizadas segundo o establecido nas leis de Presupostos Xerais do Estado para o persoal funcionario, percibindose -ademais- dúas pagas extraordinarias nos meses de xuño e decembro, polos importes anteriores máis as actualizacións previstas nas futuras Leis Xerais de Presupostos. En Arzúa, a 15 de xullo de 2010 O alcalde Asdo.: Xaquín García Couso
24/08/2010 | Administración LocalMunicipal
Ferrol
Oficina Presupostaria
Publicación anuncio expediente modificación de crédito núm.29/2010, subexpediente 2/10 de crédito extraordinario

O Pleno da Corporación, na sesión do día día 29 de xullo de 2010, aprobou os expedientes de modificación de créditos número 29/2010 subexpediente 2/10 de crédito extraordinario. De conformidade co establecido no artigo 169.1 da Lei 39/1988 de 28 de decembro, Texto refundido aprobado por Rdl 2/2004, exponse ó público por prazo de quince días hábiles, que contarán a partir do día seguinte ó da publicación do presente anuncio no Boletín oficial da Provincia, para que poidan presentarse as reclamacións que se consideren oportunas, que serán dirixidas ó señor Alcalde-presidente. No suposto de que non se presenten reclamacións, considerarase definitivamente aprobada as modificacións de créditos, quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso-administrativo ó abeiro do establecido no artigo 171 da Lei 39/1998, reguladora das Facendas locais, que haberá de presentarse perante a sala correspondente do Tribunal de Xustiza de Galicia, no prazo de dous meses, que contarán a partir da data en que se produza a súa aprobación definitiva, expresa ou tácita. Ferrol, 17 de agosto de 2010. O Alcalde-presidente, Asdo: Vicente Irisarri Castro.
24/08/2010 | Administración LocalMunicipal
Culleredo
Secretaría Xeral
Suplencia Alcaldía

Por resolución ditada en data 16 de agosto de 2010, o sr. alcalde acordou a designación da primeira tenente de alcalde, Dª Raquel Jabares Fernández como alcaldesa en funcións desde o día 18 de agosto de 2010, ás 15.00 horas, ao día 28 de agosto de 2010, incluído nos termos previstos no art.47 do ROF. O que se publica en cumprimento do disposto no art.44.2 do precitado texto legal. Culleredo, 16 de agosto de 2010 O alcalde, Asdo.: Julio Sacristán de Diego.
24/08/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia O-24/2010

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: 0-24/2010 2. Obxecto do contrato: execución das obras comprendidas no proxecto de centro de recepción e interpretación de visitantes para a Torre de Hércules. Prazo de execución: catro meses.3. Tramitación: urxente. Procedemento: aberto con diversos criterios de valoración.4. Orzamento base de licitación: 499.155,46 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: A-1-d) y C-3, 4, 6 y 7-d). 8. Presentación de proposicións: a) Prazo: trece días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar, data e hora: publicarase no Perfil do Contratante e/ou Tablón de Anuncios de Contratación.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 5 de agosto de 2009 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
24/08/2010 | Administración LocalMunicipal
Curtis
Información pública. Reforma da rede de saneamento do núcleo de Curtis

Exponse ó público, por un prazo de 20 días hábiles, o proxecto de obras “REFORMA DA REDE DE SANEAMENTO DO NÚCLEO DE CURTIS (A CORUÑA)”. Teixeiro, 16 de agosto de 2010. O alcalde, Javier Francisco Caínzos Vázquez.
24/08/2010 | Administración LocalMunicipal
Ferrol
Oficina Presupostaria
Publicación anuncio expediente modificación de créditos núm.36/2010, subexpediente 3/10 de crédito extraordinario e subexpediente 1/10 de suplemento de crédito

O Pleno da Corporación, na sesión do día día 29 de xullo de 2010, aprobou os expedientes de modificación de créditos número 36/2010 subexpediente 3/10 de crédito extraordinario e subexpediente 1/10 de suplemento de crédito. De conformidade co establecido no artigo 169.1 da Lei 39/1988 de 28 de decembro, Texto refundido aprobado por Rdl 2/2004, exponse ó público por prazo de quince días hábiles, que contarán a partir do día seguinte ó da publicación do presente anuncio no Boletín oficial da Provincia, para que poidan presentarse as reclamacións que se consideren oportunas, que serán dirixidas ó señor Alcalde-presidente. No suposto de que non se presenten reclamacións, considerarase definitivamente aprobada as modificacións de créditos, quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso-administrativo ó abeiro do establecido no artigo 171 da Lei 39/1998, reguladora das Facendas locais, que haberá de presentarse perante a sala correspondente do Tribunal de Xustiza de Galicia, no prazo de dous meses, que contarán a partir da data en que se produza a súa aprobación definitiva, expresa ou tácita. Ferrol, 17 de agosto de 2010. O Alcalde-presidente Asdo: Vicente Irisarri Castro
24/08/2010 | Administración LocalMunicipal
Ortigueira
Secretaría
Aprobación definitiva expediente de transferencia de crédito

Tendo quedado definitivamente aprobado polo Pleno deste Concello o expediente de Transferencia de crédito, por acordo do Pleno adoptado en sesión celebrada o día 24 de xuño de 2010 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2010, trala entrada en vigor do devandito expediente, tanto no estado de gastos como no estado de ingresos, correspondendo a cada capítulo as cantidades que de seguido se expresan, segundo o seguinte detalle Ortigueira, 18 de agosto de 2010 O ALCALDE Fdo. Rafael J. Girón Martínez
24/08/2010 | Administración LocalMunicipal
Cabana de Bergantiños
Lista definitiva de admitidos no procedemento de selección dunha praza de auxiliar administrativo

Con data de 18 de agosto de 2.010, o Sr. Alcalde procedeu a ditar a resolución nº 598/2010 co seguinte contido: Con data de 30 de xullo de 2.010, ditouse resolución de Alcaldía nº 568/2010 pola que se procedía a aprobar a lista provisional de admitidos no proceso de selección dunha praza de auxiliar administrativo adscrito a Secretaría como funcionario de carreira do Concello de Cabana de Bergantiños, así como designar o tribunal de selección e fixar a data, hora e lugar de celebración do primeiro exercicio. A citada resolución foi publicada no Boletín Oficial da Provincia nº 146 de 3 de agosto, así como no taboleiro de anuncios do Concello e na web do Concello www.concello-cabana.com. Transcorrido o prazo de 10 días hábiles a contar desde a publicación da citada resolución no BOP sen que se teña constancia neste Concello da presentación de reclamación ou alegación alguna, pola presente e tendo en conta o previsto nas bases de selección no seu punto 5.3, RESOLVO: PRIMEIRO: Aprobar a seguinte lista definitiva de admitidos e excluídos no procedemento de selección dunha praza de auxiliar administrativo: Ningún. SEGUNDO: Proceder á publicación da presente resolución no taboleiro de anuncios do Concello, web do Concello e no Boletín Oficial da Provincia, facendo constar que contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. O que se fai público aos efectos oportunos. Cabana de Bergantiños 18 de agosto de 2.010. O Alcalde, Asdo.: José Muiño Domínguez.
24/08/2010 | Administración LocalMunicipal
Porto do Son
Anuncio de delegación de competencias

Polo presente faise público, en cumprimento do artigo 44 do ROF, que a Alcaldía-Presidencia ditou a Resolución nº 218/2010 de data de 17/08/2010, pola que se delega no Concelleiro, D. Manuel Tomé Piñeiro a celebración do matrimonio civil entre os contraentes D. Antonio Fernando Doamo Cayetano e Dona Dorica Urgoitia Martin Cocinas. Porto do Son, a 18 de agosto de 2010. O ALCALDE-PRESIDENTE D. Xoán Pastor Rodríguez Santamaría
24/08/2010 | Administración LocalMunicipal
A Laracha
Aprobación definitiva de modificación da relación de postos de traballo

O Pleno desta Corporación, en sesión extraordinaria celebrada o día 29 de xuño de 2010, aprobou inicialmente a modificación da Relación de Postos de Traballo do Concello da Laracha. O expediente permaneceu exposto ao público polo prazo de vinte días hábiles a contar desde o seguinte a o da publicación do anuncio no Boletín Oficial da Provincia. O anuncio correspondente foi publicado no Boletín Oficial da Provincia da Coruña número 130, de data 12 de xullo de 2010, e no taboleiro de edictos deste Concello. Durante este prazo non se produciron alegacións nin reclamacións, quedando, por tanto, aprobada definitivamente a modificación da Relación de Postos de Traballo nos seguintes termos: Independentemente do resultado da valoración do posto de traballo, e atendendo ao sinalado no artigo 71.1 da Lei 4/2007 de Coordinación de Policías Locais, “O pase a segunda actividade non suporá diminución das retribucións básicas e complementarias fixas e periódicas” Contra o presente acordo, que pon fin a vía administrativa, poderá interpoñerse directamente recurso contencioso administrativo non prazo de dous meses, contados a partir do día seguinte ó de publicación deste anuncio non Boletín Oficial dá Provincia, ante ou Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdicción, sen que a súa interposición suspenda por si soa a aplicación dá relación de postos de traballo aprobada pola Corporación. A Laracha, 11 de agosto de 2010 O alcalde José Manuel López Varela
24/08/2010 | Administración LocalMunicipal
Porto do Son
Anuncio de inicio de expediente de baixa de oficio

Polo presente faise público, que a Alcaldía-Presidencia ditou a Resolución nº 219/2010 de data de 18/08/2010, pola que se inicia expediente a fin de que cause baixa no padrón de habitantes deste Concello D. RACHED SEGUNDO MARIANO STOLERIU FRONEA, con DNI nº XXXXXXXXX. De acordo co preceptuado, sométese o expediente a exposición pública por un prazo de quince días, a fin de que por quen corresponda se poidan presentar as alegacións oportunas. Porto do Son, a 18 de agosto de 2010. O ALCALDE-PRESIDENTE D. Xoán Pastor Rodríguez Santamaría.
24/08/2010 | Administración LocalMunicipal
Coristanco
Constitución do tribunal de selección

Resultando que por Decreto de 14 de xullo de 2010, aprobouse a lista definitiva de aspirantes admitidos e excluídos ao proceso de selección para a cobertura da praza de persoal de servizos xerais adscrito ao CPI incluída na oferta pública de emprego do ano 2009, Resultando que, na devandita Resolución fixouse a constitución do Tribunal para a valoración dos méritos do concurso para o día 3 de xullo de 2010. Resultando que, a data de publicación deste Decreto no BOP foi o mesmo día fixado para a constitución do Tribunal, En uso das atribucións que me confire a Lei7/1985, de 2 de abril, reguladora das Bases de Réxime Local, RESOLVO: PRIMEIRO: Modificar a data de constitución do Tribunal de selección para a valoración dos méritos, que terá lugar o mércores día 1 de setembro de 2010. SEGUNDO: Dar publicidade ao presente Decreto no BOP da provincia de A Coruña e no taboleiro de anuncios do Concello para xeral coñecemento, e comunicarllo aos membros do Tribunal para o seu coñecemento. Dado en Coristanco o 3 de xullo de 2010 O Alcalde Antonio Pensado Plágaro Ante mín A Secretaria
23/08/2010 | Administración LocalMunicipal
Fene
Servizos Económicos e Tributarios
Anuncio cobranza padrón fiscal programa básico de axuda no fogar, 3º bimestre

Por Resolución da Alcaldía núm.587/2010, de data 10 de agosto de 2010, a alcaldesa accidental aprobou o padrón fiscal correspondente á taxa do 3º bimestre do 2010 do Programa Básico de Axuda no Fogar. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES contados a partires do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 11 de agosto de 2010 A alcaldesa acctal., Asdo. M Carmen Silvar Canosa
23/08/2010 | Administración LocalMunicipal
Fene
Servizos Económicos e Tributarios
Delegación de competencias

En cumprimento do disposto no artigo 13.3 da Lei 30/1992, de Réxime Xurídico das Administracións Públicas e Procedemento Administrativo Común, anunciase que o Pleno da Corporación, en sesión celebrada o día 3 de agosto, adoptou o seguinte acordo: Primeiro.- Delegar na Xunta de Goberno Local o establecemento ou modificación dos precios públicos de actividades culturais ou deportivas que con carácter puntual se poidan organizar polas concellerías responsables para actividades culturais ou deportivas. Segundo.- Dar conta na comisión informativa correspondente das propostas respectivas. Terceiro.- Proceder á publicar o presente acordo no Boletín Oficial da Provincia. Fene, a 4 de agosto de 2010. O ALCALDE Asdo.- Iván Puentes Rivera.
23/08/2010 | Administración LocalMunicipal
Porto do Son
Anuncio de adxudicación provisional do contrato de obras: reparación de viais de comunicación no concello de Porto do Son

Por acordo da Xunta de Goberno Local adoptado en Sesión Ordinaria de data de 12/08/2010 aprobouse a adxudicación provisional do contrato de OBRAS: REPARACIÓN DE VIAIS DE COMUNICACIÓN NO CONCELLO DE PORTO DO SON, o que se publica consonte ao Prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Porto do Son.2. Tipo de Contrato: Administrativo. Contrato de Obras.3. Obxecto do Contrato: REPARACIÓN DE VIAIS DE COMUNICACIÓN NO CONCELLO DE PORTO DO SON 4. Procedemento: Negociado sen publicidade.5. Tramitación: Ordinaria.6. Prezo do contrato: 30.657,49 € IVE engadido.7. Adxudicación Provisional: a. Adxudicatario: CONSTRUCCIONES TAYEB RIEMER CERDEÑA SL b. Data: 12/08/2010. c. Importe de Adxudicación: 28.204,89 € IVE engadido, que se desglosa en: i. Valor estimado de: 23.902,45 € ii. IVE: 4.302,44 €. Porto do Son, a 16 de agosto de 2010. O ALCALDE-PRESIDENTE Asdo. D. Xoán Pastor Rodríguez Santamaría.
23/08/2010 | Administración LocalMunicipal
A Baña
Baixas padrón

Por esta alcaldía ditouse, con data 21 de xullo do 2010, resolución pola que se ordena, de acordo co disposto no art.72 do Regulamento de poboación e demarcación territorial das EE. LL., incoar expediente de baixa de oficio no padrón de habitantes das persoas que se relacionan de seguido, polo incumprimento da lexislación vixente, ao figurar empadroadas incumprindo os requisitos establecidos no art.54 do regulamento citado: - Lucia Dolores Perosanz Nebra, DNI nº XXXXXXXXX. - Vasile Constantin Larreta Enjaai, DNI nº non consta. - Javier Leon Lahilla Diaz Pescuezo, DNI nº non consta. - Honorino Ridal Depetris, DNI nº non consta. - Vieux Abarrategui Reinoso, DNI nº non consta. - Maria Ann Miriam Belen Punzano Yeoman, DNI nº non consta. - Ana Nieves Ayhan Kreft Richi, DNI nº non consta. - Sara Milena Scortanu Antolinez, DNI nº non consta. - Demetrio Manuel Debbali Kuczynska, DNI nº non consta. - Claudiu Alexandru Vilcan Sivila, DNI nº non consta. - Vicente Angel Fernandez Valderrama Speed, DNI nº non consta. - Wenjie Garcia Rojo Deudero, DNI nº non consta. - Sonia Esperanza Encinas Margoum, DNI nº non consta. - Juana Gema Zaimi Elortondo, DNI nº non consta. - Diego Enrique Canudo Harpa, DNI nº non consta. - Lilia Mercedes Mulay Tine, DNI nº non consta. - Diana Iulia Alouat Sayavera, DNI nº non consta. - Jaime Emilio Clara Matilde Bravo Ferrer Cantalapiedra, DNI nº XXXXXXXXX. - Sara Pilar Fajeda Camuñas, DNI nº non consta. Non sendo posible practicar a notificación persoal aos interesados, advírteselles por medio deste anuncio que poderán examinar o expediente de baixa de oficio na Secretaría municipal e, así mesmo, formular perante esta alcaldía as alegacións que estimen pertinentes no prazo de quince días contados dende o seguinte á publicación do presente anuncio no Boletín Oficial da Provincia. De non presentar alegacións en prazo e unha vez recibido o informe favorable do Consello Provincial de empadroamento procederase á baixa da correspondente inscrición padroal. A Baña, 9 de agosto do 2010 O Alcalde, Asdo: José Andrés García Cardeso
23/08/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28253. Espacio de ocio

CLAVE: DH W.15.28253 Arco da Vella, S. R. L. con CIF B15295447, e con enderezo en Polígono de Bergondo, Parcela A20, Lubre.15165 Bergondo. Solicita AUTORIZACIÓN para espacio de ocio, na zona de policía do río Mendo, no lugar de Martinete, na parroquia de Bravío, no T. M. de Betanzo. As obras solicitadas consisten, no Espacio de ocio e educación ambiental Arco da Vella. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 6 de agosto do 2010. O xefe de servizo da Zona Galicia Norte Asdo.: Luís García Alonso.
23/08/2010 | Administración LocalMunicipal
Teo
Anuncio de cobranza de recibos IAE 2010

Comunícase, en relación cós recibos do Imposto sobre Actividades Económicas correspondentes a 2010, e cando se trate de cotas nacionais e provinciais, das cales a xestión recadatoria corresponde á Administración Tributaria do Estado, o seguinte: PRAZO PARA EFECTUA-LO INGRESO Do 15 de setembro ate o 20 de novembro de 2010(Resolucion de 14 de xuño de 2010 do Departamento de Recadación da AEAT) LUGAR DE PAGO -Cotas nacionais. A través de Entidades Colaboradoras (Bancos, Caixas de Aforro e Cooperativas de Crédito) nas que non é preciso que o obrigado ó pago dispoña de conta operativa. -Cotas provinciais. A través das Entidades Colaboradoras(Bancos, Caixas de Aforro e Cooperativas de Crédito) nas que non é preciso que o obrigado ó pago dispoña de conta operativa. Os ingresos se poderán efectuar no horario de atención ó público de ditas Entidades. Igualmente, o pago de cotas nacionais e provinciais poderá ser realizado mediante adebedo en conta, a través de Internet, na direccion www.agenciatributaria.es,, na opción: Oficina Virtual-Pago de Impostos. O vencemento do prazo de ingreso en período voluntario, sen se ter satisfeito a débeda, determinará o inicio do período ejecutivo, e o devengo dos xuros de mora e dos recargos a que se refiren os artigos 26 e 28 da Lei Xeral Tributaria. Teo, 11 de agosto de 2010. O ALCALDE, Martiño Noriega Sánchez.